
REFERAT
privind aprobarea asocierii dintre Municipiul Timişoara şi 

structuri sportive si acordarea contributiei financiare pentru sustinerea activitatii sportive pe anul 2011  
           Prin HCL nr.31/15.02.2011 a fost aprobat bugetul local al Municipiului Timisoara pe anul 2011, care prevede la cap. 67.02.05.01-Sport suma de 4.879.410 lei, din care 3.327.261 lei sunt restante din anul 2010, rezultand un buget disponibil in suma de 1.552.149 lei.
           In baza Raportului de evaluare nr. SC 2011-3090 /15.02.2011, a activitatii sportive desfăşurate de cluburile asociate cu Municipiul Timisoara in anul 2010, cu Anexele nr. 1-14, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL nr.516/25.11.2008, a analizat şi a evaluat activităţile sportive desfăşurate de structurile sportive asociate.

          Aceste structuri sportive au transmis fiecare in parte, prin Adresele inregistrate, informarea privind rezultatele sportive obtinute si modul de realizare a obiectivelor cuprinse in contractul de asociere, respectiv au anexat Bugetul de venituri si cheltuieli pe anul 2011.Cluburile sportive asociate sunt cu reprezentare polisportiva, pentru mai multe discipline sportive.

          Avand in vedere ca au solicitat Municipiului Timisoara prelungirea asocierii pentru durata anului 2011 si acordarea unei  contributii financiare anuale in baza contractului de asociere in derulare , Comisia a analizat solicitarile pentru acordarea contributiilor financiare necesare pentru calendarele competitionale desfasurate de cluburi, la nivelul seniori si juniori, feminin si masculin, la individual si pe echipe, pe parcursul anului 2011.
A fost propusa alocarea unei contributii financiare totale pe anul 2011, pentru aceste structuri sportive asociate, in suma totala de 1.210.000 lei. Aceasta valoare este inclusa in bugetul disponibil aprobat de 1.552.149 lei. 
         In afara celor mentionate mai sus , Comisia de evaluare si analiza, a luat in considerare si solicitarile depuse prin Adresele inregistrate de catre alte structuri  si organizatii sportive monosportive, avand reprezentare pentru o disciplina sportiva, privind finantarea din partea Municipiului Timisoara a activitatilor sportive desfasurate in anul 2011. Lista cu programele sportive jurizate a fost cuprinsa in Anexa 16-1, cap.B, la Raportul de evaluare cu nr. SC 2011-3090 /22.03.2011, a activităţii sportive desfăşurate de cluburile asociate cu Municipiul Timisoara in anul 2010.
In urma analizei cererilor de finantare depuse si tinand cont ca aceste structuri si organizatii sportive vor derula in anul 2011 activitati sportive  reprezentand discipline sportive importante olimpice si avand istoric si traditie in Timisoara, comisia a propus alocarea contributiilor financiare prin contracte de asociere, in suma totala de 262.000 lei, care se incadreaza impreuna cu finantarile pentru cluburile associate anterior mentionate, in bugetul disponibil aprobat de 1.552.149 lei.
          Drept pentru care, prin prezentul referat, propunem aprobarea asocierii dintre Municipiul Timisoara si structurile sportive admise, si stabilirea contributiilor financiare pentru anul 2011.
Lista structurilor sportive admise, cu programele lor sportive, va fi anexă a proiectului de hotărâre de consiliu. 
           Derularea asocierii , se va face in urmatoarele conditii:
1. Se aprobă asocierea, pe perioada anului 2011 , între Municipiul Timişoara si structuri sportive, conform Anexei 1 la hotararea de consiliu local.

2. Scopul asocierii este finantarea si realizarea in comun a actiunii de promovare si dezvoltare a activitatii sportive de performanta si a actiunilor sportive deschise comunitatii,  asigurarea conditiilor organizatorice si materiale pentru practicarea disciplinelor sportive importante si de traditie la nivel de performanta, imbunatatirea nivelului de performanta al sportivilor din cluburile sportive, atragerea unui numar cat mai mare de practicanti din randul populatiei din Timisoara, precum si promovarea imaginii municipiului Timisoara, in plan national si international.
3. Se aproba contractul de asociere-cadru dintre Municipiul Timişoara şi structuri sportive, pentru finanţarea şi realizarea în comun a activitatilor sportive cuprinse in calendarele sportive anuale, conform Anexei nr.2, care face parte integrantă din hotărârea de consiliu.
4. Se aproba contributiile financiare pe anul 2011, de la bugetul local al Municipiului Timisoara, din cap.67.02. "Cultură, recreere şi religie" (67.02.05.’’Servicii recreative şi sportive’’), pentru activitatile sportive ale structurilor sportive, in sumele prevazute în Anexa nr.1 la hotarârea de consiliu.
5. Derularea contractului privind plata contributiei va fi realizata cu plati in transe, in functie de resursele bugetare disponibile si a disponibilului in cont la data solicitarii platii, pe masura prezentarii si aprobarii documentelor justificative pentru cheltuielile efectuate.
6. Categoriile de cheltuieli, care se pot suporta din bugetul local, aferente contributiei  Municipiului  Timisoara in cadrul asocierii, sunt precizate in  Anexa 1 la contractul de asociere, in baza prevederilor HG nr.1447/2007.

7. Fiecare structura asociata contribuie in cadrul asocierii, cu urmatoarele:

    1. administreaza sumele alocate de la bugetul local pentru acoperirea in mod exclusiv a cheltuielilor necesare, conform categoriilor precizate in Anexa 1 la contract si numai in scopul pentru care a fost incheiata asocierea ;
    2. asigura acoperirea tuturor cheltuielilor, cu exceptia celor acoperite din bugetul local, necesare asigurarii conditiilor organizatorice si materiale pentru desfasurarea activitatilor sportive pentru care a fost incheiata asocierea; 
    3. acorda la toate actiunile sportive organizate acces gratuit, tuturor persoanelor, cu exceptia actiunilor caritabile ;
    4. promoveaza imaginea municipiului Timisoara si a Consiliului Local al Municipiului Timisoara prin inscriptionarea vizibila  pe echipamentele de concurs, a insemnelor acestora, respectiv pe toate materialele promoţionale aferente actiunilor sportive şi evenimentele media;
   5. participa la actiunile organizate de consiliul local la care este invitata, prin actiuni sportive demonstrative ;
   6. are obligatia realizarii in anul 2011 a obiectivelor de performanta sportiva asumate, conform Anexei 1 la hotararea de consiliu local si cuprinse in contractul de asociere;
  7. prin atitudinea, comportamentul si manifestarile lor, conducatorii, sportivii si angajatii structurii sportive, vor promova un climat de fair-play si nu vor afecta imaginea Municipiului Timisoara.
    8.(1) la sfarsitul calendarelor competitionale aferente obiectivelor asumate, structura sportiva va prezenta un raport final si situatia rezultatelor sportive obtinute, iar Directia Patrimoniu va intocmi Raportul de evaluare privind realizarea obiectivelor sportive , pe care il va inainta Comisiei de evaluare si analiza a contractelor de asociere, numita prin HCL nr.516/2008. 
    (2) neindeplinirea obiectivelor de performanta sportiva asumate ca obligatie contractuala, duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate.
Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
8. Cap.Clauze speciale va cuprinde urmatoarele :

8.1.(1) Activitatea financiară a structurii sportive, cu privire la modul de cheltuire a sumelor alocate din bugetul local, va fi controlata de catre comisia  numita prin Dispozitia nr.777/2010 a Primarului Municipiului Timisoara.
      (2) În acest sens, structura sportiva va pune la dispoziţia Municipiului Timisoara, toate documentele legate de sumele alocate , in baza contractului de asociere.
      (3).Justificarea şi decontarea cheltuielilor ocazionate de activitatile sportive se vor realiza numai pe bază de acte doveditoare, conform legii.
      (4) Serviciul Audit Public Intern din cadrul  Primariei Timisoara va audita modul de derulare al contractului in conformitate cu legislatia specifica activitatii de audit public intern.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
8.2.In baza informatiilor primite de la clubul sportiv, Municipiul Timişoara va intocmi semestrial, la sfarsitul anului şi ori de câte ori va fi necesar, Raportul de evaluare a  activitatii sportive desfasurate de catre club. 
8.3.Municipiul Timisoara  nu preia şi nu răspunde în niciun fel de eventualele debite sau obligaţii financiare ori de altă natură ale Clubului, cu excepţia celor stipulate în contract.
         Avand in vedere cele mentionate propunem aprobarea asocierii cu structurile sportive si a contributiilor financiare ale Municipiului Timisoara pe anul 2011, conform Anexei 1 la proiectul de hotarare.

